Mis puutub "rahvustunnetesse", siis need lõid pärast pronksiöid tõepoolest lõkkele. Tuletagem vaid meelde abipolitseinike värbamise kampaaniat. Kiirkorras läbis abipolitseiniku ettevalmistuse rohkem kui kolm ja pool tuhat inimest, kes olid innukalt valmis olukorra võimalikul taasteravnemisel oma abi pakkuma. Enamik neist sai siiski vaid mõnda objekti valvates ainult oma aega surnuks lüüa ning üks  rahvuslane avaldas mulle pärast valvetunde kahetsust, et sai ainult ühele venelasele kumminuiaga äsada.